Scenarij provedbe webinara

**Naziv edukacije: Upoznajte e-Škole digitalne sadržaje za lakše pripremanje i poučavanje**

Cilj: Informirati o raznim digitalnim sadržajima koji se mogu koristiti u nastavi, a koji su nastali u projektu e-Škole. Dostupni su gotovi sadržaji za učenike i to e-Škole digitalni obrazovni sadržaji te interaktivni sadržaji za međupredmetne teme, kao i sadržaji namijenjeni pripremi nastave - e-Škole scenariji poučavanja (među kojima su i oni dodatno usmjereni na međupredmetne teme). Tu su i e-lektire i e-Laboratorij.

Steći znanja i vještine, te primjenjivati dobre prakse u pronalaženju digitalnih sadržaja i njihovoj primjeni u nastavi.

Ishodi učenja

Po pohađanju webinara sudionici će:

* informirati se o digitalnim sadržajima nastalim u projektu e-Škole i objavljenim na Edutoriju (početna razina digitalnih kompetencija iz područja Profesionalni angažman)
* moći pretraživati i primjenjivati digitalne sadržaje objavljene na Edutoriju (početna razina digitalnih kompetencija iz područja Profesionalni angažman)
* upoznati mogućnosti portala e-Lektire i e-Laboratorij (početna razina digitalnih kompetencija iz područja Profesionalni angažman)

Ciljana skupina polaznika: Nastavnici, učitelji, stručni suradnici i ravnatelji školskih ustanova, stručnjaci za tehničku podršku uključeni u projekt e-Škole.

Planirano trajanje: 1,5 sati

Nastavna sredstva i pomagala: Polaznicima će u sučelju vidoekonferencijskog alata biti prikazana **PowerPoint prezentacija** koja će tematski i kronološki pratiti tijek webinara. Također, demonstrirat će se pronalaženje i primjena sadržaja u samom sučelju s pomoću dijeljenja ekrana. Polaznicima će u elektroničkom obliku biti dostupan i **priručnik** istoimenog naslova koji će tematski i logički pratiti tijek webinara te kratke **ankete i rasprave** koje će predavač učiniti dostupnim svim polaznicima kroz videokonferencijski alat te alati Quizizz i Tricider.

Potrebna predznanja:

Poznavanje osnovnih funkcija aplikacija koje se nalaze unutar Office 356 za škole

|  |  |  |
| --- | --- | --- |
| Trajanje | Sadržaj edukacije | Opis aktivnosti, metoda i tehnika poučavanja |
| **10 min** | **Uvod u webinar** | |
| 1 min | Predstavljanje predavača | Pozdraviti polaznike i ukratko predstaviti predavače. |
| 4 min | Vođena aktivnost- Izlaganje plana rada i motivacija polaznika | Kroz kratki motivacijski govor o potrebama u obrazovnoj praksi (pronalaženje i uporaba različitih digitalnih sadržaja, online suradnja sa svima uključenim u proces obrazovanja, dijeljenje vlastitih digitalnih alata i sl.) za koje je često nužna ili vrlo poželjna upotreba digitalne tehnologije, ukratko izložiti cilj, ishode i sadržaj webinara pozivajući polaznike da svatko za sebe (individualno) odgovori na sljedeće pitanje:   * Zašto koristiti digitalne sadržaje?   Predavači ukratko objašnjavaju i načine komunikacije  u Q&A panelu. |
| 5 min | Vođena aktivnost - izrada praktičnih zadataka manjeg obima - motivacija polaznika za temu webinara | Sudionicima se nudi kratka anketa u Quizizz sučelju s 3 pitanja u na koje polaznici moraju dati odgovor. Cilj je pitanjem motivirati polaznike na promišljanje o repozitoriju digitalnih sadržaja koji će im ubrzati, olakšati i unaprijediti rad na školskim aktivnostima i suradnju s kolegama.  *Pitanja…*   1. *Koje digitalne sadržaje koristite? (višestruki izbor)* 2. *Ne koristim digitalne sadržaje.* 3. *One koje sama izradim.* 4. *Sadržaje nastale u projektu e-Škole* 5. *Sadržaje dostupne u repozitorijima digitalnih udžbenika na portalima izdavačkih kuća* 6. *Kako se zove centralni repozitorij obrazovnih digitalnih sadržaja u Hrvatskoj? (popunjavanje praznog mjesta u rečenici)*      1. *Jeste li, kada i kako pristupili portalu e-Laboratorij?. (višestruki izbor)* 2. *Nisam nikad pristupio portalu e-Laboratorij* 3. *Jesam, svega nekoliko puta tijekom radionice u kojoj smo bili upućeni na portal.* 4. *Jesam, pretraživala sam objave koje bi mi mogle pomoći u uporabi nekog digitalnog alata.*   Ukratko se osvrnuti na rezultate ankete i napomenuti kako su svi digitalni obrazovni sadržaji dostupni na centralnom repozitoriju EDUTORIJU te kako će se nadolazeće tematske cjeline vezati upravo na sadržaje u ovom repozitoriju. |
| **20 min** | **Centralni repozitorij digitalnih sadržaja - Edutorij** | |
| 5 min | Anketa  Vođena aktivnost:  izrada praktičnih zadataka manjeg obima | *Pitanje za polaznike u Quizizzu:*  *Moje iskustvo s Edutorijem*   1. Nikad nisam čula za Edutorij. 2. Čula sam za Edutorij ali nikad nisam posjetila taj repozitorij. 3. Bila sam na Edutoriju i pregledala sadržaje. 4. Odabrala sam neke digitalne sadržaje objavljene na Edutoriju i koristila ih u radu s učenicima. 5. Objavljivala sam vlastite digitalne sadržaje na Edutoriju. 6. Koristila sam komunikacijske kanale na Edutoriju i surađivala s drugim odgojno-obrazovnim radnicima.   Ukratko se osvrnuti na rezultate ankete |
| 5 min | Edutorij  Vođena aktivnost: izlaganje i razvijanje koncepta i demonstracija primjera | Prikazati sadržaj Edutorija. |
| 10 min | Kako pronaći digitalne sadržaje nastale u projektu e-Škole na Edutoriju?  Vođena aktivnost: izlaganje i razvijanje koncepta i demonstracija primjera | Pokazati način pristupa digitalnim sadržajima nastalim u projektu e-Škole.  Pokazati da se e-Škole scenarijima za međupredmetne teme dodatno može pristupiti preko ove [tražilice](https://edutorij.e-skole.hr/share/proxy/alfresco-noauth/edutorij/api/proxy-guest/6a335119-cf8d-4b33-af75-9943d5504cfc/index.html#/). Pokazati da se poveznica na tražilicu, kao i gornje poveznice, nalaze se na naslovnoj stranici Edutorija, gore desno pod ˝Materijali˝.  Prikazati dvije osnovne skupine materijala:   * Gotovi materijali za učenike * Priprema nastave   Iznijeti osnovne značajke digitalnih materijala nastalih u projektu e-Škole (kvalitetni i pristupačni, stručno recenzirani, temeljeni na kurikulumima) |
| **25 min** | **Gotovi sadržaji za učenike** | |
| 15 min | Osnovni podatci o digitalnim obrazovnim sadržajima  Vođena aktivnost – izlaganje koncepta i demonstracija – upotreba primjera | Upoznati sudionike s osnovnim podatcima o DOS-ovima.  Zatim otvoriti naslovnicu Edutorija te padajući izbornik Materijali, i odabrati e-Škole – digitalni obrazovni sadržaji – DOS.  Ukratko predstaviti sučelje, te način filtriranja sadržaja, prema razredu I predmetu.  Demonstrirati pristup nekom od odabranih sadržaja, Na primjer Matematika, 5. Razred, 1. Modul -Skupovi, Online pregled, 1.2. Vennovi dijagrami (treba prikazati redom odabiranje klikom kako je ovdje navedeno, a na kraju se dolazi do ove stranice: <https://edutorij.e-skole.hr/share/proxy/alfresco-noauth/edutorij/api/proxy-guest/dcad9662-adcf-4509-a773-c62008ce1d30/html/172_vennovi_dijagrami.html>) |
| 10 min | Osnovni podatci o sadržajima za međupredmetne teme  Vođena aktivnost – izlaganje koncepta i demonstracija – upotreba primjera | Upoznati sudionike s osnovnim podatcima o sadržajima za međupredmetne teme.  Zatim otvoriti naslovnicu Edutorija te padajući izbornik Materijali, i odabrati e-Škole – sadržaji za Međupredmetne teme  Ukratko predstaviti sučelje, te način filtriranja sadržaja, prema razredu I prema međupredmetnoj temi.  Demonstrirati pristup nekoj od odabranih tema, Na primjer Osnovna škola, Izvannastavna aktivnost, Građanski odgoj i obrazovanje, Ja sam demokracija (treba prikazati redom odabiranje klikom kako je ovdje navedeno, a na kraju se dolazi do ove stranice: <https://edutorij.e-skole.hr/share/proxy/alfresco-noauth/edutorij/api/proxy-guest/8f21e81a-d7eb-4e43-9e80-0797b581ab07/index.html>) |
| **15 min** | **Priprema nastave** | |
| 10 min | Osnovni podatci o scenarijima poučavanja  Vođena aktivnost – izlaganje koncepta i demonstracija – upotreba primjera | Upoznati sudionike s osnovnim podatcima o scenarijima poučavanja.  Zatim otvoriti naslovnicu Edutorija te padajući izbornik Materijali, i odabrati e-Škole – scenariji poučavanja  Ukratko predstaviti sučelje, te način filtriranja sadržaja, prema razredu I predmetu.  Demonstrirati pristup nekom od odabranih scenarija.  Objasniti pristup I vrste scenarija poučavanja.  Pokazati pristup priručnicima za uporabu scenarija poučavanja (Hrvatski jezik, Popis scenarija, Ispeci pa reci, Online pregled <https://edutorij.e-skole.hr/share/proxy/alfresco-noauth/edutorij/api/proxy-guest/98d31bd9-bc54-4e87-832f-6aeac61bebc0/index.html>) te Didaktičko metodičke upute za rad s učenicima s teškoćama u STEM području (<https://edutorij.e-skole.hr/share/page/document-details?nodeRef=workspace://SpacesStore/17d413fe-dce4-4e95-80f6-7f67433c6e4b>) |
| 5 min | Anketa  Vođena aktivnost:  izrada praktičnih zadataka manjeg obima | Koristeći alat Tricider (predavač će podijeliti link polaznicima i ukratko objasniti funkcionalnost alata: polaznike se poziva da sudjeluju u odgovoru na pitanje: Što mislite o digitalnim sadržajima za učenike te za pripremu nastave nastalih u projektu e-Škole?  Ukratko se osvrnuti na rezultate rasprave,  Na kraju, pozvati polaznike da za vrijeme trajanja webinara slobodno komentiraju odgovore drugih polaznika ukoliko žele podijeliti slično iskustvo, dati drugu perspektivu I sl.  Drugi predavač će pratiti komentare polaznika I po potrebi moderirati. |
| **15 min** | **Dodatni sadržaji** | |
| 5 min | e-Lektire  Vođena aktivnost – izlaganje koncepta i demonstracija – upotreba primjera | Upoznati sudionike s osnovnim podatcima o portalu E-Lektire.  Zatim otvoriti naslovnicu portala te te osvrnuti se na načine pretraživanja pojedinog naslova.  Demonstrirati pristup nekom lektirnom naslovu, Na primjer Priče iz davnine, te ukazati na različite vrste sadržaja (pdf, audiozapis, videozapis, prilagodba za učenike s teškoćama, metodički instrumentarij). |
| 10 min | e-Laboratorij  Vođena aktivnost – izlaganje koncepta i demonstracija – upotreba primjera | Upoznati sudionike s osnovnim podatcima o e-Laboratoriju, koja mu je namjena.  Zatim otvoriti naslovnicu e-Laboratorija te padajući izbornik Alati, i odabrati Komunikacija i kolaboracija, te predstaviti opis jednog od alata koji smo danas koristili – Tricider (<https://e-laboratorij.carnet.hr/tricider-razmijenimo-ideje/>).  Također pokazati mogućnost podjele alata na e-Laboratoriju.  Demonstrirati pristup nekoj od odabranih tema. |
| **5 min** | **Završna rasprava** | |
| 5 min | Vođena aktivnost: Rasprava o prezentiranom / iskaz dojmova | Predavač otvara raspravu i poziva polaznike da se uključe poštujući dogovoreni način komunikacije s početka webinara. Tema rasprave su teme koje su eventualno ostale nejasne kao i stavovi i dojmovi polaznika nakon odslušanog webinara  Pozvati polaznike da ispune evaluacijski upitnik o zadovoljstvu edukacijom. |

Kratak opis webinara: Tijekom ovog webinara sudionici će biti informirani o raznim digitalnim sadržajima koji se mogu koristiti u nastavi, a koji su nastali u projektu e-Škole i objavljeni su na Edutoriju (DOS-ovi; Scenariji poučavanja; Međupredmetne teme). Steći će znanja i vještine, te primjenjivati dobre prakse u pronalaženju digitalnih sadržaja i njihovoj primjeni u nastavi. Upoznat će i mogućnosti portala e-Lektire i e-Laboratorija.

Prilozi:

Prezentacija i istoimeni priručnik. Snimka webinara dostupna na [poveznici](https://meduza.carnet.hr/index.php/media/watch/12363).